《江陵怀古 其一》
清代·吴敏树

纪南休叹霸图空，往迹人犹识渚宫。游猎近驰云梦泽，观兵遥渚陆浑戎。

细腰贮宠矜秦女，长鬣延宾傲鲁公。末代孤臣赋哀怨，犹然大国有雄风。

作者简介：（1805—1873）清湖南巴陵人，字本深，号南屏。道光十二年举人，官浏阳训导。以不能行其志，自免归。论文章不依附桐城派，谓当博取之于古书，欲自归有光、欧阳修上规司马迁。所作长于叙事。亦善书法，曾国藩称其字字如履危石，落纸乃迟重绝伦。有《柈湖诗文集》。